Επαρχία του Αγκριτζέντο

Η Επαρχία του Αγκριτζέντο (ιταλικά: Provincia di Agrigento) είναι Ιταλική επαρχία της Σικελίας στην Ιταλία. Η έκτασή της είναι 3.042 τ.χλμ. και ο πληθυσμός της ανέρχεται σε 455.401 κατοίκους (2008). Έδρα της επαρχίας είναι ο το Αγκριτζέντο (ο αρχαίος Ακράγας).
Στην πρωτεύουσα της επαρχίας Αγκριτζέντο γεννήθηκαν ο Λουίτζι Πιραντέλλο και ο φιλόσοφος Εμπεδοκλής ο Ακραγαντινός. Τα κυβερνητικά στοιχεία δείχνουν ότι ο αριθμός των ανέργων στην επαρχία βρίσκεται στο 17% του συνολικού πληθυσμού. Ο Πορθμός της Σικελίας βρίσκεται στα νότια, έχει παραλίες με πολλά φυσικά πλεονεκτήματα που βρίσκονται υπό προστασία.https://books.google.gr/books?id=k2HXt1RzhVkC&pg=PA121&redir_esc=y#v=onepage&q&f=false

Τοποθεσία και ιστορία

Συνορεύει δυτικά με την επαρχία του Τράπανι, βόρεια με την επαρχία του Παλέρμο, βορειοανατολικά με την επαρχία της Καλτανισέττα, ενώ νότια βρέχεται από τη Μεσόγειο θάλασσα, στα στενά της Σικελίας.
Το Αγκριτζέντο και οι περισσότερες από τις υπόλοιπες πόλεις της επαρχίας ιδρύθηκαν τον 6ο αιώνα π.Χ. με πρόσφυγες από την Τζέλα. Η επαρχία καταστράφηκε από την Καρχηδόνα (406 π.Χ.), αργότερα την κυβέρνησαν η Ρωμαϊκή αυτοκρατορία, οι Γότθοι, η Βυζαντινή αυτοκρατορία και οι Άραβες. Τον 6ο και τον 5ο αιώνα π.Χ. κτίστηκαν πολλοί ναοί Δωρικού ρυθμού αφιερωμένοι στον Ηρακλή, τον Γιούπιτερ, τη Γιούνο, τους Διόσκουρους και τη Δήμητρα, βρίσκονται στην Κοιλάδα των Ναών. Οι αρχαίοι ναοί και οι υπόλοιπες αρχιτεκτονικές κατασκευές οικοδομήθηκαν από τις πέτρες του ναού του γειτονικού λόφου στο ακρωτήρι Σαν Μάρκο.

Παραγωγή κρασίου

Η Επαρχία είναι πασίγνωστη για τους αμπελώνες και τα κρασιά της, η συνολική έκταση που καλύπτεται από αμπέλια τριπλασιάστηκε το 1984 σε σχέση με το 1949.Nesto & Savino 2013, σ. 198 Την περίοδο αυτή τα σταφύλια από τα Μαρσάλα χρησιμοποιήθηκαν για την παραγωγή του περίφημου κρασιού των Μαρσάλων, η τοπική κυβέρνηση ρύθμισε με νόμο την παραγωγή (1984).Nesto & Savino 2013, σ. 170 Τα τρία τέταρτα των αμπελώνων στη Σικελία που καλλιεργούν το περίφημο σταφύλι Φιάνο βρίσκονται στην Επαρχία του Αγκριτζέντο.Nesto & Savino 2013, σ. 95 Οι πιο γνωστές κοινότητες με αμπελώνες στη Σικελία είναι η Σαμπούκα ντι Σιτσίλια, η Μένφι και η Σάντα Μαργκερίτα ντι Μπελίτσε.https://books.google.gr/books?id=Fq_TgTSm5WoC&pg=PA567&redir_esc=y#v=onepage&q&f=false

Κύριοι Δήμοι

Η επαρχεία του Αγκριτζέντο έχει 46 Δήμους, οι σημαντικότεροι είναι οι εξής :

 Δήμος (Ιταλικά) Πληθυσμός (2018) Αγκριτζέντο (Girgenti) 59.329 Σκιάτσα (Sciacca) 40.488  Λικάτα (Licata) 37.008 Κανικαττί (Canicattì) 35.722 Φαβάρα (Favara) 32.299 Πάλμα ντι Μοντετζάρο (Palma di Montechiaro) 22.663 Ραφφαντάλι (Raffadali) 12.650 Μένφι (Menfi) 12.471

Παραπομπές


Πηγές

Nesto, Bill; Savino, Frances Di (2013). The World of Sicilian Wine.

Εξωτερικοί σύνδεσμοι

Τουρισμός, φωτογραφίες, ιστορία, γαστρονομία από την επαρχία του Αγκριτζέντο 
Eπαρχία του Αγκριτζέντο
Eπαρχία του Αγκριτζέντο
Οι πόλεις της Επαρχίας του Αγκριτζέντο


Αγκριτζεντο